Diari Oficial de la Generalitat Valenciana


Sumari del DOGV 3915, del 11-01-2001 (2000/10706)

Informació pública de programa d'actuació integrada del sector denominat sector E del PERI núm. 7, de Sagunt.
-------------------------------------------------------------------------------------------------------------

### Dades del document

Número de DOGV
:   3915

Data del DOGV
:   11-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10049


Organisme emissor
:   Alser, SL, Empresa Constructora

Tipus de document
:   Anunci

Informació pública de programa d'actuació integrada del sector denominat sector E del PERI núm. 7, de Sagunt. [2000/X10669]
  
Als efectes del que preveu la Llei 6/1994, Reguladora de l'Activitat Urbanística, de 15 de novembre (d'ara endavant, LRAU), DOGV núm. 2.394, pose en coneixement de tots els possibles interessats o afectats el següent:
  
Primer
  
L'entitat mercantil ALSER, SL, ha formulat una proposta de programa d'actuació integrada del sector denominat sector E del PERI núm. 7, de Sagunt. La proposta esmentada està formada pels documents de programa, avantprojecte d'urbanització i annexos dels avantprojectes elèctrics a l'empara del que preveu l'article 48 de la llei esmentada.
  
Segon
  
En aplicació del que estableix l'article 48.1.C) en relació amb l'article 46.3 i concordants de la llei esmentada, escau sotmetre el programa esmentat amb tota la seua documentació que s'aporta a informació pública pel termini de 20 dies hàbils comptador a partir de l'endemà de la publicació d'aquest anunci en el Diari Oficial de la Generalitat Valenciana.
  
Tercer
  
Es fa constar que, durant el termini esmentat, les persones interessades i afectades en aquest procediment, podran formular qualssevol al·legacions que al seu dret convinga, així com altres alternatives tècniques al programa i, si fa el cas, proposicions juridicoeconòmiques, tot això en els termes i les condicions de LRAU, i a l'efecte qualsevol interessat podrà consultar l' expedient a la Notaria del senyor Esteban Moliner Pérez, sítia a la ciutat de Sagunt, en l'avinguda dels Sants de la Pedra núm. 8, els dies hàbils en horari de 10 a 14 hores. Igualment es fa constar que qualsevol persona podrà comparèixer a la Notaria citada per a obtenir còpia de l'acta de protocol·lització del programa i documents que s'hi acompanyen, o sol·licitar que aquestes els siga exhibida.
  
Quart
  
La referida documentació, així com l'expedient administratiu, podrà ser consultat a l'Ajuntament de Sagunt, els dies hàbils en idèntic horari, on alhora poden ser presentades les al·legacions que s'hi formulen.
  
Quint
  
Mitjançant la present, segons el que preceptua el paràgraf 2 de l'art. 48, en relació amb l'art. 46, paràgrafs 4t i 5é, de la citada llei, es posa en coneixement de les persones interessades que durant el període de cinc dies, comptador a partir del venciment del termini anterior, podran presentar-se les proposicions juridicoeconòmiques de les distintes alternatives que optaran a l'adjudicació del programa; tret que durant els 10 primers dies d'informació pública alguna persona es comprometera de presentar una alternativa tècnica substancialment distinta a la inicial. En aquest cas, la pròrroga es farà constar en l'expedient, i s'anunciarà al tauler d'anuncis de l'Ajuntament de Sagunt, i es comunicarà als qui, per desconèixer-ho, hi presenten pliques prematurament.
  
Sext
  
L'acte d'obertura de pliques tindrà lloc el dia hàbil següent a la conclusió del termini per a presentar-les.
  
Sèptim
  
El present anunci es publica als efectes que disposa l'article 59. 4 de la Llei de Règim Jurídic de les Administracions Públiques i del Procediment Administratiu Comú, per als titulars no identificat en la relació que emet el Centre de Gestió Cadastral, així com per a aquells el domicili fiscal dels quals és desconegut.
  
Cosa que fem pública, mitjançant el present avís, als efectes oportuns.